CELEX: 62012TN0188
Language: da
Date: 2012-04-30 00:00:00
Title: Sag T-188/12: Sag anlagt den 30. april 2012 — Breyer mod Kommissionen

30.6.2012   
            
            
               DA
            
            
               Den Europæiske Unions Tidende
            
            
               C 194/24
            
         Sag anlagt den 30. april 2012 — Breyer mod Kommissionen
   (Sag T-188/12)
   2012/C 194/41
   Processprog: tysk
   
      Parter
   
   
      Sagsøger: Patrick Breyer (Wald-Michelbach, Tyskland) (ved advokat M. Starostik)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Kommissionens beslutning af 16. marts 2012 vedrørende sagsnr. Ares(2012)313186 annulleres.
            
         
               —
            
            
               Kommissionens beslutning af 3. april 2012 vedrørende sagsnr. Ares(2012)399467 annulleres, for så vidt der herved blev givet afslag på aktindsigt i Østrigs skriftlige indlæg i sag C-189/09.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren fremført følgende anbringender vedrørende Kommissionens beslutning af 16. marts 2012:
   
               1)
            
            
               Første anbringende: Fejlagtig anvendelse af artikel 4, stk. 2, andet led, i forordning (EF) nr. 1049/2001 (1) (Beskyttelse af juridisk rådgivning)
               
                           —
                        
                        
                           Sagsøgeren har gjort gældende, at det ikke berører beskyttelsen af den juridiske rådgivning at offentliggøre den juridiske udtalelse Ares(2010)828204, som er afgivet af Kommissionens Juridiske Tjeneste, og hvori det drøftes, om direktiv 2006/24/EF (2) kan ændres, således at det overlades til Den Europæiske Unions medlemsstater at beslutte, om telekommunikationsdata om samtlige borgere skal kunne »lagres« uden, at der foreligger nogen form for mistanke eller det hypotetisk set er nødvendigt.
                        
                     
                           —
                        
                        
                           Under alle omstændigheder vejer hensynet til den offentlige interesse tungere end kendskabet til udtalelsen.
                        
                     
         
               2)
            
            
               Andet anbringende: Fejlagtig anvendelse af artikel 4, stk. 3, første afsnit, i forordning nr. 1049/2001 (Beskyttelse af beslutningsprocessen)
               
                           —
                        
                        
                           Sagsøgeren har gjort gældende, at beskyttelsen af Kommissionens beslutningsproces ikke berøres af, at den ovennævnte juridiske udtalelse fra Kommissionens Juridiske Tjeneste offentliggøres.
                        
                     
                           —
                        
                        
                           Under alle omstændigheder vejer hensynet til den offentlige interesse tungere end kendskabet til udtalelsen.
                        
                     
         Til støtte for søgsmålet har sagsøgeren for så vidt angår Kommissionens beslutning af 3. april 2012 gjort gældende, at artikel 2, stk. 3, i forordning nr. 1049/2001 er anvendt fejlagtigt. Sagsøgeren har i denne forbindelse anført, at i modsætning til Kommissionens opfattelse er skriftlige indlæg, som en medlemsstat (her: Østrig), har indgivet til Den Europæiske Unions Domstol (her: sag C-189/09), og som Kommissionen i sin egenskab af part i sagen har modtaget kopi af, omfattet af anvendelsesområdet for forordning nr. 1049/2001.
   
      (1)  Europa-Parlamentets og Rådets forordning (EF) nr. 1049/2001 af 30.5.2001 om aktindsigt i Europa-Parlamentets, Rådets og Kommissionens dokumenter (EFT L 145, s. 43).
   
      (2)  Europa-Parlamentets og Rådets direktiv 2006/24/EF af 15.3.2006 om lagring af data genereret eller behandlet i forbindelse med tilvejebringelse af offentligt tilgængelige elektroniske kommunikationstjenester eller elektroniske kommunikationsnet og om ændring af direktiv 2002/58/EF (EUT L 105, s. 54).